[bookmark: _GoBack]Helena Bross – Ekaluokkalaisen kirja 

Juoni: Joukko lapsia aloittaa ekaluokan eikä oikein kukaan tiedä, mitä koulussa tulee tapahtumaan. Kirja kertoo lasten ensimmäisestä kouluvuodesta kaikkine käänteineen ja uuden oppimisineen.

Aiheet: Ensimmäinen kouluvuosi, jännittäminen, koulun tavat


Gliori Debi - Pikkupöllön suuri päivä 

Juoni: Pikkupöllön ensimmäinen koulupäivä on koittanut. Pikkupöllöä kuitenkin harmittaa, kun pikkusisarus saa jäädä äitipöllön kanssa kotiin koko päiväksi. Pöllö ikävöi kotiin, mutta lentoharjoitusten alkaessa ikävä unohtuu ja pöllöllä on lopulta mukava koulupäivä.

Aiheet: Jännittäminen, sisaruskateus


Anneli Kanto - Veera Virtanen ja esikoulu

Juoni: Veera on aloittamassa esikoulun ja osaa jo todella monia asioita. Häneltä kuitenkin irtoaa hammas juuri ennen esikoulun alkua ja puhuminen hankaloituu r- ja s-sanojen kanssa. Veera ei ole koskaan ollut päiväkodissa ja hänestä tuntuu, että kaikki muut ovat. Veerasta alkaa myös tuntua, ettei hän osaa kaikkia muitakaan asioita ja Alex lällättelee hänelle yhdestä jos toisestakin asiasta. Lopulta päivä päättyy onnellisesti.

Aiheet: Eskarin aloittamiseen liittyvä jännitys, esikouluun tutustuminen


Levy Didier – Bingo menee kouluun

Juoni: Kirja kertoo Bingosta, joka haluaisi kovasti päästä kouluun, mutta se ei meinaa onnistua mitenkään. Lopulta Bingo pääsee kouluun. Kirja sopii hyvin lukutaitoisen lapsen itsensäkin luettavaksi.

Aiheet: Koulun aloittamisen odotus, koulusta innostuminen


Richemont Enid - Ali ja uusi poika 

Juoni: Alin kouluun saapuu uusi oppilas, jolle Alin pitäisi opettaa koulun käytäntöjä. Uusi oppilas tekee kuitenkin kaiken päinvastoin eikä tunnu osaavan oikein mitään. Jalkapalloa hän kuitenkin osaa pelata erinomaisesti ja niin hänellekin löytyy oma vahvuus.

Aiheet: Uuteen kouluun meneminen, omien vahvuuksien löytäminen


Sinikka Nopola - Heinähattu, Vilttitossu ja ärhäkkä koululainen

Juoni: Vilttitossu on mustasukkainen, kun Heinähattu saa käydä koulussa eikä Heinähatulla ole enää niin paljon aikaa leikkiä Vilttitossun kanssa. Juonittelemalla Vilttitossu päätyy Heinähatun luokan kalaretkelle ja aiheuttaa retkellä melkoisesti hämmennystä.

Aiheet: Sisaruskateus, koulun aloituksen vaikuttaminen perheeseen ja sisaruksiin


 Tuula Kallioniemi – Konsta, eka A

Juoni: Konsta on menossa ensimmäiselle luokalle kouluun. Kirja kertoo siitä, mitä ensimmäisen lukukauden aikana voi tulla eteen; jännitystä, uusia ystäviä, opettajaan tutustuminen, kummioppilaat, koulumatkojen kulkeminen ja jopa pientä ihastumista. Tapahtumia kuvataan Konstan näkökulmasta ja monen ekaluokkalaisen lienee helppoa samaistua Konstan tunteisiin.

Aiheet: Koulumaailmaan tutustuminen, jännittäminen, ystävyyssuhteet


